**Fedőlap**

**Az előterjesztés közgyűlés elé kerül**

**Az előterjesztés tárgyalásának napja: 2016. március 17.**

**Javaslat megbízási keretszerződés, valamint a Májusi Mulatság és a Parázs Varázs c. rendezvényekre vonatkozó megbízási szerződések megkötésére**

**Előadók:** az oktatási, kulturális, ifjúsági és sport bizottság elnöke

a pénzügyi bizottság elnöke

a gazdasági és területfejlesztési bizottság elnöke

az ügyrendi, igazgatási és jogi bizottság elnöke

**Előkészítő:** dr. László Borbála, igazgató

Bokor Zsuzsanna kulturális ügyintéző

**Meghívott:** Mórocz Erika**,** Dunaújvárosi Kistérségi Turisztikai Nonprofit Kft.

**Véleményező bizottságok:**

oktatási, kulturális, ifjúsági és sport bizottság 2016.03.08.

pénzügyi bizottság 2016.03.08.

gazdasági és területfejlesztési bizottság 2016.03.09.

ügyrendi, igazgatási és jogi bizottság 2016.03.09.

**A napirendi pont rövid tartalma:** A Dunaújvárosi Kistérségi Turisztikai Nonprofit Kft. kezdeményezte, hogy az általa szervezett 2016. évi nagyrendezvényekről az önkormányzat kössön a Kft-vel keretszerződést, így a kiemelt rendezvényekre a fellépőkkel korábban tudnak szerződést kötni.

**A napirendi pont előkészítőinek adatai:**

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 8042-2/2016

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos sk.

Leadás dátuma: 2016.03.01.

Ellenőrzés dátuma: 2016.03.02.

Törvényességi észrevétel: Van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések:

*L. Dudás Pálné 2016. márc. 2.*

**JAVASLAT**

**megbízási keretszerződés, valamint a Májusi Mulatság és a Parázs Varázs c. rendezvényekre vonatkozó megbízási szerződések megkötésére**

**Tisztelt Közgyűlés!**

A Dunaújvárosi Kistérségi Turisztikai Nonprofit Kft. kezdeményezte, hogy az általa szervezett 2016. évi nagyrendezvényekről az önkormányzat kössön a Kft-vel keretszerződést, így a kiemelt rendezvényekre a fellépőkkel korábban tudnak szerződést kötni. Az ötlet 2015. évben is felmerült, de akkor a Kft. bizonytalan volt abban, hogy a közbeszerzésekről szóló 2015. évi CXLIII. törvény 9. § (1) bekezdés *h)* pontjában szabályozott feltételeknek megfelel-e. Az előző évi adatokat figyelembe véve most kiállították az erről szóló nyilatkozatot, így nem kell közbeszerzési eljárást lefolytatni a keretszerződés megkötése előtt.

A keretszerződésben felsoroltuk a Dunaújváros Megyei Jogú Város Önkormányzata 2016. évi költségvetéséről és végrehajtásának szabályairól szóló 3/2016. (II. 19.) önkormányzati rendelete 5. c. melléklete „Kulturális, oktatási és ifjúsági feladatok” jogcím 8.3.2. pontjában a Dologi kiadások között felsorolt, a Dunaújvárosi Kistérségi Turisztikai Nonprofit Kft. által szervezendő rendezvényeket:

|  |  |  |  |  |
| --- | --- | --- | --- | --- |
| **A rendezvény elnevezése** | **időpontja** | **megbízási díj**  **E Ft** | **áfa**  **E Ft** | **bruttó**  **E Ft** |
| Május 1-jei rendezvény | május 1. | 2.355 | 636 | 2.991 |
| Parázs Varázs | Május 27-29. | 9.445 | 2.550 | 11.995 |
| Augusztus 20-ai rendezvény | augusztus 20. | 7.875 | 2.126 | 10.001 |
| Nyárbúcsúztató | szeptember | 3.935 | 1.062 | 4.997 |
| Itthon vagy - Magyarország szeretlek! | szeptember 26-27. | 4.725 | 1.276 | 6.001 |
| Adventi forgatag | december 12-23. | 6.300 | 1.701 | 8.001 |
| Szilveszteri rendezvények | december 31. | 5.512 | 1.488 | 7.000 |
| **Összesen** |  | **40.147** | **10.840** | **50.987** |

A keretszerződés tartalmazza az előlegre ( 60%), az elszámolásra, a rendezvények szervezésére vonatkozó szabályozást.

Az egyes rendezvények részletes programját és költségtervét az esemény előtt 50 nappal küldi meg a szervező, és megjelöli azt is, ha a keretszerződésben megjelölt előlegtől eltérő arányú előlegre tart igényt.

A költségvetési rendelet hivatkozott mellékletében szereplő tételekről szóló döntést bizottsági vélemények kikérése után polgármesteri határozattal eldöntendőként határozza meg, de a költségvetési rendelet 10. §-ában meghatározott 8 M Ft-os értékhatár fölött van pl. a Parázs Varázs rendezvény, a teljes keret pedig, amelyről a keretszerződés szól meghaladja a bruttó 50 M Ft-ot. Ezért közgyűlési tárgyalás és döntés szükséges.

A keretszerződés mellé javasoljuk a Májusi Mulatság és a Parázs Varázs rendezvényekre vonatkozó szerződés megkötését is. A szerződések tartalmazzák a rendezvény programját, a nagy költségvetésű Parázs Varázs rendezvényre a szervezők a keretszerződéstől eltérően 80 % előleget kérnek.

Az előterjesztést az oktatási, kulturális, ifjúsági és sportbizottság a március 8-ai ülésén tárgyalta és egyhangú, 8 igen szavazattal, a pénzügyi bizottság a március 8-ai ülésén 7 igen, egyhangú szavazattal támogatta a határozati javaslatot. A gazdasági és területfejlesztési bizottság a március 9-ei ülésén egyhangú 6 igen szavazattal támogatta a határozati javaslatot, az ügyrendi, igazgatási és jogi bizottság egyhangú, 7 igen szavazattal közgyűlési tárgyalásra alkalmasnak találta az előterjesztést.

Fentiek alapján az alábbi határozati javaslatokat terjesztjük a Tisztelt Közgyűlés elé:

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016. (III.17.) határozata**

**megbízási keretszerződés, valamint a Májusi Mulatság és a Parázs Varázs c. rendezvényekre vonatkozó megbízási szerződések megkötéséről**

1. Dunaújváros Megyei Jogú Város Közgyűlése megbízza a Dunaújvárosi Kistérségi Turisztikai Nonprofit Kft. az alábbi városi nagyrendezvények szervezésével:

|  |  |  |  |
| --- | --- | --- | --- |
| **A rendezvény elnevezése** | **megbízási díj netto**  **E Ft** | **áfa**  **E Ft** | **bruttó**  **E Ft** |
| Május 1-jei rendezvény | 2.355 | 636 | 2.991 |
| Parázs Varázs | 9.445 | 2.550 | 11.995 |
| Augusztus 20-ai rendezvény | 7.875 | 2.126 | 10.001 |
| Nyárbúcsúztató | 3.935 | 1.062 | 4.997 |
| Itthon vagy - Magyarország szeretlek! | 4.725 | 1.276 | 6.001 |
| Adventi forgatag | 6.300 | 1.701 | 8.001 |
| Szilveszteri rendezvények | 5.512 | 1.488 | 7.000 |
| **Összesen** | **40.147** | **10.840** | **50.987** |

A felsorolt rendezvények megvalósítására Dunaújváros Megyei Jogú Város Önkormányzata 2016. évi költségvetéséről és végrehajtásának szabályairól szóló 3/2016. (II. 19.) önkormányzati rendelete 5. c. melléklet „Kulturális, oktatási és ifjúsági feladatok” jogcím 8.3.2. pontjában a Dologi kiadások között felsorolt „Városi rendezvények kiadásai” előirányzat azonos elnevezésű sorai és a „Nagyrendezvények ÁFA tartalma” sor nyújt fedezetet. A Közgyűlés felhatalmazza a polgármestert a határozat 1. számú mellékletét képező megbízási keretszerződés aláírására.

**Felelős:** - a határozat végrehajtásáért:

a polgármester

- a határozat végrehajtásában való közreműködésért:

a jogi, szervezési és intézményigazgatási osztály vezetője

**Határidő :** 2016. március 29.

2. Dunaújváros Megyei Jogú Város Közgyűlése felhatalmazza a polgármestert a határozat 2. mellékletét képező „Májusi Mulatság”-ról (Május 1-jei rendezvény) szóló megbízási szerződés aláírására.

**Felelős:** - a határozat végrehajtásáért:

a polgármester

- a határozat végrehajtásában való közreműködésért:

a jogi, szervezési és intézményigazgatási osztály vezetője

**Határidő :** 2016. március 29.

3. Dunaújváros Megyei Jogú Város Közgyűlése felhatalmazza a polgármestert a határozat 3. mellékletét képező „Parázs Varázs” c. rendezvényről szóló megbízási szerződés aláírására.

**Felelős:** - a határozat végrehajtásáért:

a polgármester

- a határozat végrehajtásában való közreműködésért:

a jogi, szervezési és intézményigazgatási osztály vezetője

**Határidő :** 2016. március 29.

Dunaújváros, 2016. március 17.

**Sztankovics László s.k. Pintér Attila s.k.**

**az oktatási, kulturális, ifjúsági a pénzügyi bizottság**

**bizottság elnöke elnöke**

**Hingyi László s.k. Tóth Kálmán sk.**

**a gazdasági és területfejlesztési az ügyrendi, igazgatási**

**bizottság elnöke és jogi bizottság elnöke**